**Webfejlesztési keretrendszerek projektmunka**

*2022 tavasz*

A gyakorlat teljesítéséhez egy Angular 2+ keretrendszerben elkészített web-alkalmazást kell készíteni. A projektmunka kivitelezése önállóan kell, hogy történjen, nem csapatmunka.

A projektmunka egy egyszerű CRUD (Create-Read-Update-Delete) alkalmazást jelent, amely egy előre témakör mentén adatokat hoz létre (C), olvas (R), módosít (U), töröl (D) a Firebase Cloud Firestore adatbázisában. Az adatmodellt a hallgató határozza meg (TypeScript interfész és/vagy osztály formájában), de alkalmazkodnia kell a témakörhöz. Minden hallgatónak **EGY** olyan témakört kell kiválasztania, amelyre a csoportból még más hallgató nem jelentkezett. **A projektet a témakör köré kell építeni!**

Az Angular alkalmazást host-olni szükséges (pl.: Firebase Hosting), hogy egy publikus URL-en keresztül megnyitható legyen a futó példány bárhonnan. A felhasználói felület (UI) design-jához bármilyen web-es keretrendszer és technológia szabadon felhasználható, azonban a tanult Angular Material-t kötelező jelleggel használni kell az alkalmazásban (lsd: pontozási rendszer).

Az előre kiadott projekt ötletektől el lehet térni egy saját témával, azonban a kiadott pontozási rendszert figyelembe véve a **kötelező elemeknek szerepelnie kell** az alkalmazásban, és **a projekt témát egyeztetni kell a gyakorlatvezetővel**. **Csak a gyakorlatvezető által jóváhagyott projekt téma elfogadott!**

**Projektmunka jelentkezési határidő:** 2022.04.10. (vasárnap) 23:59, CooSpace szavazás formájában a saját gyakorlati színtérben

**Beadási határidő:** 2021.05.08. (vasárnap) 23:59

**Beadás formája:** CooSpace-en a meghirdetett Projektmunka feladatban a Hosting URL megadása és a forráskód publikus GitHub repository URL-je.

**Értékelés:** peer review formájában (hallgatónként 3 projekt értékelése **KÖTELEZŐ** jelleggel és reálisan), lsd. pontozási táblázat

**Választható témakörök listája:**

A választható témakörök listája CooSpace szavazás formájában lesz elérhető a saját gyakorlati színtérben **2022.03.28-2022.04.10.** között. Egy témakörre legfeljebb **2** hallgató jelentkezhet egy gyakorlati csoporton belül.

A témakörökhöz részletes specifikáció nem tartozik, a hallgató kreativitására van bízva a megvalósítás, csupán a projekt tartalmi elemei kerültek megjelölésre a pontozási rendszerben.

Témakörök: <https://docs.google.com/spreadsheets/d/1gy4QqMXVkoY7fKALQJIJApQ6vPuoZ3yKNrRayVwkJuI/edit?usp=sharing>

Pontozási rendszer: <https://docs.google.com/spreadsheets/d/1iPEaFGRZmJk4KPxqN1XhlG90d8A3igRG8uUknnEjEaE/edit?usp=sharing>